open-index/open-wikipedia-markdown huggingface dataset:
Naurisk kultur

**Naurus kultur** har blitt sterkt påvirket av den nåværende vestlige kulturen, og det er bare fragmenter igjen av gamle skikker og tradisjoner.

## Kunster og håndverk
Naurus innbyggere bruker vanlige tropiske klær: korte bukser og lette skjorter. Fisking følger fortsatt den tradisjonelle metoden: øyas fiskere venter på fisken i små, lette båter. Skikken å drive fiske med dresserte fregattfugler har blitt bevart til i dag.

Radio Nauru har samlet mange innspillinger av de lokales musikk, men selv gamle Nauruere forstår sjelden *innholdet* i disse sangene.

Selv om den tradisjonelle kulturen raskt gir plass til den moderne, er musikk og dans &ndash; som andre steder i Mikronesia &ndash; de mest populære kunstformene. Rytmiske sanger og tradisjonelle ringdanser blir framført særlig ved feiringer og fridager.

Håndverkere lager klær og vifter av kokosfiber og barken fra skruetreet og bruker geometriske mønster som gjenspeiler de som brukes i indonesisk kultur. Trevirke fra kokospalmer brukes også i produksjon av kunst og håndverk.

Seremonien å lage og drikke *kava* er en tradisjonell kvinneskikk.

## Språk og utdanning
Naurus språk, naurisk, er en slags blanding av naboøyenes språk. Engelsk forstås og snakkes av de fleste.

Utdanning er obligatorisk fra 6&ndash;16&nbsp;år, og den eneste skolen er Kayser-colleget nord på øya. For videre utdanning og universitet, må nauruere til utlandet, vanligvis Australia.

Landets offisielle nasjonaldag er uavhengighetsdagen 31. januar, men angam-dagen er også en veldig viktig dag.

## Sport

Nauruere er store sportfans, og de er mest interesserte i fotball og softball. Nauru pleier ikke å spille internasjonalt, men noen fotballag pleier likevel å reise til Australia, og et spiller i den australske ligaen. Et landslag finnes, men det er ikke anerkjent av OFC eller FIFA.

Tennis og seiling, samt svømming og golf blir også spilt på øya. Landets eneste ordentlige sportsstadion ligger i Yaren, men det er gammeldags og imøtekommer ikke internasjonale standarder. Et nytt stadion er under oppføring i Meneng, men prosjektet har gått i stå pga. pengeproblemer. Alle landets stadion er:
*Nasjonalstadionet i Yaren
*Menen stadion i Meneng
*Denig stadion i Denigomodu
*Aida Oval

### Vektløfting
En sport som Nauru mestrer er vektløfting. Den sensasjonelle gullmedaljen i 1990s Commonwealth Games av Marcus Stephen satte i gang Den nauriske olympiske komité. Vektløfter Reanna Solomon vant også flere medaljer i Commonwealth Games.

I 1998 bestemte Den internasjonale vektløftingsunionen å holde 2001s VM i Nauru. Den ble beskrevet som «Naurus største dag» av innbyggerne. Den tyske byen Riesa ville også ha VM, men Naurus finansielle løfter gjorde utslaget, for første gang ble premier på 6 500 DM for hver gullmedalje utlovt. Finansielle problemer gjorde imidlertid at VM ble avlyst og flyttet til Guam.
Hana

**Hana** er en bydel i Sandnes. Den ligger på østsiden av Gandsfjorden og strekker seg  fra Dale og Fjogstad i nord, sørover helt til Vågen i sentrum av Sandnes. Bydelen har 8 263 innbyggere (2018)  og et landareal på 31,8 km². 
 

Hana preges av nærheten til fjorden og sentrum – Hana båtforening har småbåthavner langs hele kysten og gatene er sterkt trafikkerte. Bebyggelsen utenfor sentrale Hana/Aspervika er konsentrert i mindre «havnebyer» som Dale, Strondavika og Sandvika. Agder og Rogaland Heimevernsdistrikt 08 er lokalisert i Vatneleiren på Vatne i bydelen. Her finner man også et boligområde opprinnelig tilknyttet leiren. På Dale ligger nedlagte Dale sykehus. Etter at sykehuset ble lagt ned ble det brukt som asylmottak, Dale mottakssenter, som en gang var Norges største asylmottak.

Hana bydel har flere menigheter: Sandnes baptistmenighet, Hana kirke/menighet og Sandnes Adventkirke.

Hana er sentral i planene for fremtidens utbygging i Sandnes Øst – det legges planer for storstilt boligutbygging og nytt bydelssentrum øst for dagens bebyggelse. Den planlagte bybanen i Stavanger/Sandnes skal gå gjennom bydelen.

## Friluft
Fjellet Dalsnuten er et 323 meter høyt fjell som ligger på Gramstad/Dale.

Holmavika er en tilrettelagt strand og badeplass som ligger rett nord for Strondavika.

## Næringsliv
Støperiet Sandnes Aducerverk var bydelens største bedrift gjennom 1900-tallet, og ble bygget om til kjøpesenteret Hanasenteret (senere Havannasenteret, nå Hana Sanz) i 1987. Alf Gjesdal Sementstøperi startet opp på øvre Hana i 1951 og bedriften vokste jevnt og trutt gjennom 50- og 60-tallet før bedriften flyttet til Sviland i 1974. I 1991 åpnet landets største innendørs badeland, Havanna Badeland, i senteret. I 2007 ble badelandet bygget om til lekeland. I senteret hadde Sports Club, Elixia Vests forløper, sitt hovedkontor. Gandsfjord Karateklubb holder også til i senteret.

## Skoler
*Aspervika skole (B)
*Hana skole (B)
*Vatne skole (B)
*Vatneli skole (B/U, F)
*Øygard ungdomsskole (U)

## Hana-trappene
Arbeidet av "Fjellstigen" startet opp i 1954 og var ved fullføringen bestående av 156 trappetrinn som senere har blitt til 306 trappetrinn. Det var Hana skole som stod for anlegget, mens støpearbeidet var utført på dugnad av foreldre på Hana og ansatte fra Aducerverket og Polaris. Sandnes Idrettslag arrangerer årlig motbakkeløp i Trappene kalt "Hanatrappene Opp".

## Referanser
Lev Jasjin

**Lev Ivanovitsj Jasjin** (russisk Лев Иванович Яшин, 1929–1990) var en sovjetisk målvakt.

## Historie
Jasjin fikk Gullballen i 1963 som årets spiller i Europa. Han er fortsatt den eneste målvakten som har fått denne prisen. I dag regnes han av mange som den beste målvakten i fotballens historie, sammen med engelskmannen Gordon Banks.

På grunn av hans akrobatiske redninger og tilbøyelighet til å kle seg i helsvart habitt under kamper, fikk han kallenavnet «den svarte panter». Han spilte hele sin karriere i Dinamo Moskva, der han fikk 326 kamper. Han fikk også med seg fire verdensmesterskap for . I 1958, 1962 og 1966 som førstemålvakt, og i 1970 som tredjevalg og «rådgiver».

Hans liv skildres i spillefilmen *[[Lev Jasjin. Vratar moej metsjty]]* fra 2019.

## Meritter

Nasjonalt vant Jasjin den sovjetiske serien fem ganger i løpet av sin 20-årige karriere. Han fikk også like mange sølvmedaljer, samt én bronsemedalje. Tre ganger var han med på å vinne den sovjetiske cupen. Han ble også cupmester med Dinamo Moskva i ishockey i 1953, og gav nesten opp fotballen til fordel for ishockey. Han tok imidlertid til slutt plassen i Dinamo Moskva tilbake fra Aleksej «Tiger» Khomitsj.

Med landslaget kom høydepunktet i 1960, da han var med å vinne det første Europamesterskapet. Han fikk også sølv i det neste Europamesterskapet, i 1964. I VM var fjerdeplassen i 1966 lagets beste prestasjon. Det kan også nevnes at Jasjin i 1956 var med å vinne OL. Jasjin skal ha reddet i overkant av 150 straffespark i løpet av sin karriere. Jasjin er forøvrig også eneste målvakt som har vunnet Gullballen.

## Referanser


## Eksterne lenker
*
Sør-Aukra

**Sør-Aukra** er en tidligere kommune i Møre og Romsdal, fra 1837 del av Aukra formannskapsdistrikt. Navnet ble opprinnelig skrevet «Akerø».

1. januar 1924 ble Aukra kommune delt i Sør- og Nord-Aukra kommuner. Sør-Aukra hadde ved opprettelsen 1&nbsp;395 innbyggere.

1. januar 1965 ble Sør-Aukra kommune slått sammen med Dryna og området på Midøya i Vatne kommune til den nye Midsund kommune. Sør-Aukra hadde ved sammenslåingen 1&nbsp;912 innbyggere.

Etter at Midsund ble slått sammen med Molde kommune 1. januar 2020, ligger hele området som utgjorde Sør-Aukra kommune innenfor grensene til Molde kommune.
Tapajós

**Tapajós** er ei sideelv til Amazonas i Brasil. Den følger et dalområde og renner ut i Amazonaselva ved byen Santarém i delstaten Pará. Elva har fått navnet sitt etter den indianske urbefolkningsgruppen Tapajós. Nedbørfeltet inklusive tilførselselvene Juruena og Teles Pires er 490&nbsp;000 km², herav anslagsvis 160&nbsp;000 km² på Juruena og anslagsvis 140&nbsp;000 på Teles Pires.

Elva har sitt utspring på et platå nær Diamantino. Her møtes flere mindre elver og danner elva Arinos. Denne renner senere sammen med Juruena og danner Alto Tapajós. Elva har dette navnet helt ned til den møter Rio Manoel som kommer fra øst, deretter har elva navnet Tapajós. De øvre delene av elva er dominert av stryk og kraftige strømmer. Elva kan trafikkeres av større båter fra det siste stryket, Maranhão Grande, og ned til Santarém.

## Referanser


## Eksterne lenker
* Brasils Transportdepartement – «INFORMAÇÕES DETALHADAS SOBRE O RIO TAPAJÓS».
«Silja»-forliset

**«Silja»-forliset** fant sted den 24. juli 1969 da det 100&nbsp;350 dødvekttonn store tankskipet «Silja» av Oslo sank utenfor Toulon i posisjon N 42.42 Ø 06.08 på den franske middelhavskysten etter en kollisjon med det franske passasjer- og lasteskipet «Ville de Majunga» på 8000 tonn.

MT «Silja» var på vei fra Genova etter endt utlossing og på vei til Persiagolfen. 20 av mannskapet på 39 ombord på «Silja» omkom i forliset.

## Se også
* Norske katastrofer og store ulykker

## Referanser
Santarém (Pará)

**Santarém** er en by og kommune i delstaten Pará i nordregionen av Brasil. Byen ligger der elva Tapajós renner ut i Amazonas, og er et populært besøksmål for turister. Byen nås for det meste ved å bruke båt. Santarém var opprinnelig bostedet til den indianske urbefolkningsgruppen Tapajós.

## Galleri

Fil:Santarem-jangada01.jpg|


## Referanser


## Eksterne lenker
* 
* http://wikimapia.org/#y=-2586401&x=-54684448&z=9&l=9&m=a
Søndre Høland

**Søndre Høland** er en tidligere selvstendig kommune i Akershus fylke, fra 1837 del av Høland formannskapsdistrikt. Da var også Setskog del av Høland. Setskog ble skilt ut som egen kommune 1. januar 1905. Hemnes var kommunens administrasjonssenter.

1. juli 1924 ble Høland delt i Søndre og Nordre Høland. Søndre Høland hadde ved opprettelsen 2&nbsp;106 innbyggere.

1. januar 1966 ble Søndre og Nordre Høland, Aurskog og Setskog kommuner slått sammen til Aurskog-Høland kommune. Søndre Høland hadde ved sammenslåingen 2&nbsp;173 innbyggere.

## Referanser


## Kilder
* Søndre Høland kommune hos aurskog-holand.kommune.no
* Arkiv Øst: Historiske arkiver fra Aurskog-Høland hos arkivo.no
* Folketellingen 1. november 1960. 0221 Søndre Høland hos ssb.no
Demagogi

**Demagogi** er et virkemiddel for å forføre andre med sine taleevner ved en spesiell fremgangsmåte. Teknikken innebærer å benytte et gunstig tidspunkt til å appellere til folks instinkter og fordommer, vanligvis gjennom å benytte kraftfull retorikk og propaganda, også ved hjelp av overdrivelser, hets, løgn eller grove forenklinger. En vanlig taktikk er også å presentere egne holdninger som godartede, og løsninger man presenterer som eneste realistiske valgmulighet.

Demagoger har dukket opp i demokratier siden antikkens Athen i Hellas. Demagoger utnytter en grunnleggende svakhet i demokratiet: Ettersom den endelige makten innehas av folket, er det mulig for folket å gi den makten til noen som appellerer til den laveste fellesnevneren for et stort segment av befolkningen.  Demagoger har vanligvis tatt til orde for umiddelbar, kraftfull handling for å møte en krise mens de anklager moderate og omtenksomme motstandere for svakhet eller illojalitet. Mange demagoger valgt til høye utøvende embeter har avdekket konstitusjonelle grenser for utøvende makt og forsøkt å konvertere demokratiet sitt til et diktatur, noen ganger med hell.

Demagogi, et begrep som opprinnelig refererte til en leder for folket, ble først fremmet i antikkens Hellas uten noen negativ konnotasjon, men kom etter hvert til å bety en plagsom og vanskelig form for leder som av og til oppsto i det athenske demokratiet. Et latinsk ord i lignende betydning var *plebicola*, «en som innsmigre (bokstavelig talt «dyrker») allmuen», fra *plebs*, «befolkningen, allmuen» + *colere*, «å dyrke».

H.L. Mencken, en amerikansk kritiker, definerte en demagog som «en som taler doktriner han vet er usanne til folk han vet er idioter.» Tilsvarende definerte den amerikanske forfatter James Fenimore Cooper i artikkelen «On Demagogues» (1838): «En demagog, i den strenge betydningen av ordet, er en 'leder av pøpelen'».

## Se også
* Propaganda
* Tankefeil
* Retorikk
* Populisme

## Fotnoter

## Referanser
Minnekort

**Minnekort** er et bærbart lagringsmedium, på samme måte som minnepinner. 

Minnekort brukes til elektronisk utstyr som trenger ekstra minnekapasitet, som for eksempel  digitale kameraer, MP3-spillere, PDA og GPS. De kommer i kapasitet fra 16 MB til 137 GB, og varierer mellom de ulike kortene. Fysisk størrelse er fra 11 x 15 x 1 mm (microSD) og opp til 45 x 37 x 0.76 mm (SmartMedia). 

## Typer
Noen av de mest vanlige minnekortene er:
* CompactFlash
* SmartMedia
* Memory Stick
* Multi Media Card
* Secure Digital
* xD-Picture Card

I tillegg har diverse spillkonsoller egne typer minnekort.

## Historie
*1994: CompactFlash blir lansert av SanDisk
*1995: SmartMedia blir lansert
*1997: MultiMediaCard blir lansert av Siemens og SanDisk
*1998: Memory Stick blir lansert av Sony
*2000: Secure Digital blir lansert av Matsushita (Panasonic), SanDisk og Toshiba, med Memory Stick som viktigste konkurrent
*2003: miniSD blir lansert av SanDisk, Memory Stick Pro Duo blir lansert
*2005: microSD blir lansert av Sandisk, og het i opprinnelig «TransFlash»
*2006: Memory Stick Micro (MM2), SDHC og Memory Stick PRO-HG Duo blir lansert
*2007: miniSD og microSD blir lansert
*2009: Memory Stick XC blir lansert av SanDisk og Sony
Basset hound

**Basset** er en fellesbetegnelse på til sammen seks jakthunderaser av støvertypen med opprinnelse i Frankrike på 1800-tallet. Rasene er basset hound, basset artesien normand, basset bleu de gascogne, basset fauve de bretagne, grand basset griffon vendeen og petit basset griffon vendeen. Av disse er basset hound den eneste som er utviklet i England, og Storbritannia regnes derfor som rasens hjemland. Hunderasen har fremragende sporegenskaper og jager både småvilt og storvilt i flokk.

## Opprinnelse og alder

Basset er en drivende hund som opprinnelig ble alet fram for kaninjakt til fots. En tilsvarende hund med korte ben og malmfull røst blir nevnt av William Shakespeare i komedien «En midtsommernattsdrøm». Opprinnelsen for vår tids basset hound er lord Onslow og Mr. Everett Millais import av basset artésien normand i 1870-årene. De var imidlertid ikke fornøyd med rasen, og krysset inn blodhund for å få større tyngde og substans. Basset hound har flere likheter med basset artesien normand, men den er dobbelt så tung og har løst hengende skinn som er en arv etter blodhunden. Det er også blitt krysset inn dachs og beagle for å få det ønskede utseende. De to første stamfedrene var Model og Fino de Paris, som praktisk talt alle moderne basset hounder stammer fra. 
Forløperen for rasen ble første gang vist i Paris i 1863 og i Storbritannia i 1875, hvor den ble videre formet av engelske oppdrettere. Den første raseklubben ble etablert av engelskmenn i 1884, og i 1886 er det 120 BH i England. Den første rasestandarden ble publisert i 1887.

## Utseende, anatomi og fysikk
Dette er en stor hund på korte ben. Den veier normalt 25-35 kilo, men har en skulderhøyde på kun 33-38 centimeter, noe som gjør den svært lang i kroppen i forhold til høyden. Pelsen er tett, kort og glatt og hundens farger er enten rød/hvit eller trefarget (sort/hvit/brun). Hodet påminner om blodhund med lange ører og mye løshud. Løshuden er gjeldende for hele kroppen. Den har tydelig nakkeknøl, en muskuløs hals og bred brystkasse. Beina er svært korte, faktisk så korte at det ofte skaper problemer for hunden når den ferdes utenfor allfarvei. Den lange ryggen kan også bli et problem, idet vridningsbelatninger kan føre til prolaps. Halen er relativt lang og bæres oppreist i sabelform.

## Bruksområde
Basset hound er en sporsøkende jakthund som jegeren skal kunne følge til fots. De er opprinnelig alet fram for å jage i flokk og tilhører således drivende hunder. Den har også glimrende egenskaper som sporhund og familiehund. Som jakthund benyttes den til så vel småviltjakt som storviltjakt.

## Lynne og væremåte
Basset hound har et glimrende gemytt og egner seg godt som familiehund, men den trenger ganske mye mosjon for trives. Den passer således best blant aktive friluftsfolk og jegere som ferdes mye ute i skog og mark. Som en typisk flokkhund trives den dårlig alene. Den tåler også dårlig varme. Som familiehund regnes den som flink og tålmodig med barn.

## Annet
Pelsen må børstes regelmessig og ørene trenger ettersyn og rengjøring ofte. Eventuelle hudfolder må kontrolleres for sårdannelser og eksem regelmessig.

## Eksterne lenker
* Basset Hound i Norge
Boy (album)

***Boy*** er debutalbumet til det irske rockebandet U2, utgitt i oktober 1980. Albumet omhandler barn og ungdommers tanker og frustrasjoner under oppveksten, med Bonos lidenskapelige vokal og The Edges spesielle ringende og ekkobelagte gitarlyd.

I 1981 nådde *Boy* en 63.-plass på Billboards albumliste. *I Will Follow* nådde en 20.-plass på «the Mainstream Rock»-listen. Den kom ikke inn på listene i Storbritannia. 

Musikkmagasinet *[[Rolling Stone]]* plasserte *Boy* på 417.-plass på sin liste over «Verdens 500 beste album».

## Bakgrunn
Singelen *I Will Follow* som kom før platen, ble en hit på skoleradioene og var med på å skape forventninger til bandets debutalbum. Sangen handler om Bonos mor som døde da han var 14 år, og ble oppfattet som en religiøs sang. Dette styrket påstanden om gruppens kristne tro, noe Bono bekreftet mange år senere i et intervju med NME i 2007. 

Albumet ble innspilt på Windmill Lane Studios i Dublin med Steve Lillywhite som plateprodusent. Noen av sangene, som for eksempel «An Cat Dubh» og «The Ocean» ble skrevet og innspilt i studio. Mange av de andre, som «Stories for Boys», «Out of Control» og «Twilight», var sanger som ble fremført regelmessig på konsertene deres på den tiden.

Albumet kom etter *[[Three]]*, en EP med tre melodier som hadde andre versjoner av «Out of Control», «Stories For Boys» og en sang kalt «Boy/Girl». Tidlige vinylkopier av albumet har en kort, 30-sekunders instrumentalversjon av det som skulle bli låten «Fire» på albumet *[[October]]* på slutten av albumet, etter «Shadows and Tall Trees».

Gutten på omslagsfotografiet er Peter Rowan (bror av Bonos venn Guggi), som også er på omslaget av *[[Three]]*, *[[War (album)|War]]* og *[[The Best of 1980-1990]]*. Bildet måtte endres til et forvrengt bilde av gruppen til albumlanseringen i USA, da de fryktet å bli anklaget for barnepornografi.

*Boy* er det eneste U2-albumet hvor alle sanger har blitt fremført på konserter minst en gang.

## Sporliste
Musikk av U2, tekster av Bono.

#«I Will Follow» (3:36)
#«Twilight» (4:22)
#«An Cat Dubh» (6:21)
#«Into the Heart» (1:53)
#«Out of Control» (4:13)
#«Stories for Boys» (3:02)
#«The Ocean» (1:34)
#«A Day Without Me» (3:14)
#«Another Time, Another Place» (4:34)
#«The Electric Co.» (4:48)
#«Shadows and Tall Trees» (4:36)

**A Day Without Me* og *I Will Follow* ble utgitt som singler.

## Personell
*Bono &ndash; vokal
*The Edge &ndash; gitar, vokal
*Adam Clayton &ndash; bass
*Larry Mullen jr. &ndash; trommer

Produsert av Steve Lillywhite.

## Referanser


## Eksterne lenker
* 
* 
* Albumoversikt hos U2 Wanderer--Innholdsrike detaljer om forskjellige utgaver, omslagsbilder, tekster og mer.
* Albumlyrikk---Søk etter tekster fra album
* U2 turnéoversikt hos U2-Vertigo-Tour.com--Inneholder spillelister for hver dato på Boy-turneen i tillegg til tidligere datoer.
* Sitater og informasjon--Detaljert bakgrunnsinformasjon om hver sang.
* U2MoL--Inneholder fantolkninger og intervjuutdrag for hver sang.
* «U2-gutten, Peter Rowan»--Bilder av og informasjon om Peter Rowan.
Setskog

**Setskog** er et bygdelag og en tidligere kommune i Akershus fylke. Setskog var fra 1837 del av Høland formannskapsdistrikt. 1. januar 1905 ble Setskog skilt ut som egen kommune med 754 innbyggere. Setskog sentrum ble regnet som tettsted frem til 2022. Setskog var administrasjonssenteret i kommunen.

1. januar 1966 ble Setskog, Aurskog, Søndre- og Nordre Høland kommuner slått sammen til Aurskog-Høland kommune. Setskog hadde 811 innbyggere ved sammenslåingen.

## Referanser


## Eksterne lenker
* Setskog historielag

## Galleri

Fil:Setten.JPG| Setten - fra Strøvik-området.
Fil:Buersvingen.JPG| Buersvingen langs Rv 21.
Høyderor

**Høyderor** på fly er plassert på den horisontale stabilisatoren. Roret er en liten vinge og er oftest plassert bakerst på flykroppen. Roret styrer luftstrømmen slik at halen presses ned eller opp og endrer dermed flyvingens vinkel i forhold til luftstrømmen. Dette fører til at flyet går opp eller ned. 

I en sving vil et fly legge seg over til den ene aller andre siden og bruke høyderoret for å gjøre svingen krappere, samt for å unngå å miste høyde.

Variasjoner av høyderoret er V-hale, som kombinerer høyderor og sideror i en V-formasjon, elevon som er en kombinasjon av balanseror og høyderor og finnes på såkalte flyvende vinger (f.eks. B-2 Spirit). Høyderoret kan også være montert foran vingen, som en canardvinge. Dette brukes for eksempel på Eurofighter Typhoon.

## Se også
* Flyinstrumenter
* Balanseror
* Trimror
* Sideror
* Haleror
* Flyratt, senterstikke og sidestikke, tre alternative styreanordninger for høyde- og balanseror
Verdens nordligste bosetninger

**Verdens nordligste bosetninger** er:

#Alert, Ellesmere Island, Nunavut, Canada 82°28' N: 5 personer
#Nord, Grønland, Danmark 81°43' N: 4 personer
#Nagurskaja, Frans Josefs land, Russland 80°48' N: 0 fastboende
#Eureka, Ellesmere Island, Nunavut, Canada 79°59´ N: 0 fastboende
#Ny-Ålesund, Svalbard 78°55' N, 11° 56'E:  ca. 30 personer
#Longyearbyen, Svalbard 78°12' N: 2075 innbyggere
#Barentsburg, Svalbard 78°04' N: 500 innbyggere
#Siorapaluk, Grønland 77°47' N: 87 innbyggere
#Qaanaaq *(tidl. Thule),* Grønland 77º30' N: 650 innbyggere
#Grisefjorden, Ellesmere Island, Nunavut, Canada 76º25' N: 163 innbyggere
#Dikson (Krasnojarsk), Russland 73°30' 25 N: 1100 innbyggere
#Tiksi, Russland 71°39' N: 5566 innbyggere
#Belusja Guba, Novaja Semlja, Russland 71°33' N: 2622 innbyggere
#Barrow, Alaska, USA 71°18' N: 4580 innbyggere
#Sabetta, Russland 71°16' N: 7000 innbyggere
#Skarsvåg, Norge 71°08' N: 141  innbyggere
#Gjesvær, Norge 71°05' N: 170 innbyggere
#Gamvik, Norge 71°03' N: 200 innbyggere
#Måsøy, Norge 71°03' N: 30 innbyggere
#Mehamn, Norge 71°02' N: 900 innbyggere
#Havøysund, Norge 71°00' N: 1150 innbyggere
#Ingøy, Norge 71°00' N: 23 innbyggere
#Rolvsøy, Norge 70°59' N: 70 innbyggere
#Honningsvåg, Norge 70°58' N: 2575 innbyggere
#Hammerfest, Norge 70°39' 48" N: 8500 innbyggere

## Se også
* Verdens nordligste byer
* Verdens sørligste bosetninger
* Verdens ytterpunkter
* Liste over norske geografiske ytterpunkter
Worshipful Company of Drapers

**Worshipful Company of Drapers** (kortform **Drapers' Company**) er et av laugene i City of London. Det fulle navnet er *The Master and Wardens and Brethren and Sisters of the Guild or Fraternity of the Blessed Mary the Virgin of the Mystery of Drapers of the City of London*. Organisasjonen ble grunnlagt i 1361, og fikk sitt kongelige charter tre år senere. Det ble inkorporert, det vil si at det ble et registrert selskap med spesielle rettigheter, i 1438, og var det første selskapet som fikk rett til å føre våpen. 

Opprinnelig var lauget en handelsorganisasjon for ull- og tøyhandlere. Den var en av de mektigste organisasjoner i London, og over hundre overborgermestere har vært medlem. Den første som hadde dette embetet, Henry Fitzailwyn, skal ha vært medlem. Under bosetningen i Ulster eide den områder i Londonderry, blant annet ved Moneymore og Draperstown. Sistnevnte by er oppkalt etter lauget. 

I dag er lauget en veldedig, seremoniell institusjon, som blant annet tilbyr utdanning. Den har blant annet skaffet til veie tomten og noen av bygningene til Queen Mary College, som tilhører University of London, og den administrerer Henry Lucas Hospital, som tilbyr pleie til ubemidlede. Hovedkvarteret er Drapers' Hall, vis-à-vis London Stock Exchange. Hallen leies ut til banketter, noe som gir gode inntekter. 

Tre prinser som ingen ventet skulle bli konger, har vært medlem:
* Prins Vilhelm av Oranien i 1670, senere Vilhelm III av England
* Prins Carl av Danmark i 1896, senere Haakon VII av Norge
* Prins Albert, hertug av York i 1919, senere Georg VI av Storbritannia

Kong Charles III av Storbritannia og kong Harald V av Norge er medlemmer. 

I rangordningen mellom laugene er Drapers' Company nr. 3, og regnes dermed som et av «Great Twelve City Livery Companies». Dets motto er *Unto God Only Be Honour and Glory*.
Alternativkostnad

**Alternativkostnaden** er verdien av det beste alternativet som ble valgt bort når man har foretatt et valg mellom gjensidig utelukkende alternativer. Begrepet er sentralt i samfunnsøkonomi, hvor man oftest tar utgangspunkt i at det er knapphet på ressurser. Bruker man en ressurs til å produsere et gode, går man samtidig glipp av andre goder man alternativt kunne brukt ressursen til å produsere. Alternativkostnaden er da lik verdien av det godet som har høyest verdi av dem som ikke ble produsert. Verdien av godet vil her si betalingsvilligheten. Ettersom alternativkostnaden er knyttet til et handlingsalternativ som *ikke* ble valgt, er det ikke snakk om en vanlig betalbar kostnad, men en kalkulatorisk kostnad. 

## Eksempler

### Sysselsettingstiltak som middel mot arbeidsledighet
Hvis det er arbeidsledighet og det settes i gang et offentlig prosjekt for å redusere arbeidsledigheten, er ikke den samfunnsøkonomisk relevante kostnaden lik den lønnen som blir utbetalt. Kostnadene er verdien av det som de ansatte i prosjektet kunne ha produsert ved den beste alternative anvendelse. Hvis de ellers hadde vært arbeidsledige, ville de ikke ha produsert noen ting, og den samfunnsøkonomiske kostnaden eller alternativkostnaden lik null. Er de derimot allerede ansatt i en privat virksomhet, er alternativkostnaden verdien av den produksjonen som går tapt i den private virksomheten dersom disse skifter jobb.

### Utleie av privatbolig
For en huseier som velger å benytte boligen selv fremfor å leie den ut, er alternativkostnaden den leieinntekt han kunne mottatt, men som han nå avstår fra.

## Alternativkostnad og tilbudskurve
Tilbud er sammenhengen mellom den mengden av et gode som man ønsker å selge og prisen man vil få i markedet ved ulike solgte mengder av godet. Prisen, tilbudet og mengden (kvantumet) kan settes opp i en graf som viser sammenhengen mellom pris og mengde, tilbudskurven. Denne kurven vil samsvare med alternativkostnaden.

## Se også
* Irreversibel kostnad
* Rasjonelle valg

## Referanser
Såing

**Såing** er å tilføre et ryddet og klargjort stykke land frø av ønsket art og sort. I alle jordbrukskulturer har såing vært omfattet med stort alvor, og det har vært ritualer preget av magisk tenkning knyttet til handlingen og til tidspunktet for såingen. I Bibelen og i kunsten er det mye symbolikk knyttet til såing. «*Hør!» sa han. «En mann gikk ut for å så. Og da han sådde, falt noe ved veien, og fuglene kom og tok det. Noe falt på steingrunn hvor det var lite jord, og det skjøt snart opp, fordi jordlaget var tynt* (Mark. 4, 3-4)

I ikke-mekaniserte landbrukskulturer har såing normalt vært utført ved *breisåing* (eng. *broadcasting*), dvs. ved at man kaster frø ut med hendene. En økning i frøprisene i England på 1600-tallet resulterte i at man begynte å eksperimentere med maskiner som kunne så mer presist og dermed med mindre mengde frø. *Såmaskinen* regnes å være oppfunnet av Jethro Tull i 1701. 

Moderne såmaskiner består av ei *såkasse*, et utmaterverk og rørformede *sålabber* som går i jorda i ønsket dybde. Ved maskinell såing kommer altså frøet i jorda i rader (*radsåing*). Det er vanlig å utstyre såmaskiner med dobbel såkasse og to sett labber for samtidig utsåing av kunstgjødsel (*kombimaskin*). Vanligvis er såbedet klargjort ved pløying og harving, men det finnes kraftige såmaskiner som kan så direkte i stubbåker (*direktesåing*). Etter såing er det vanlig å tromle. Vanlig radavstand er 12 cm for korn og opptil 60 cm for rotvekster.

I norsk jordbruk er det mest vanlig å så om våren (*vårsæd*), men både gras og korn kan såes om høsten og overvintre som unge spirer (*høstsæd*). Isbrann kan da være et problem.

## Se også
*Urbanus (*sådagen*)
Brurskanken

**Brurskanken** (sørsamisk: *Brovrese*) er et fjell i Vefsn kommune i Nordland. Det har en høyde på  meter over havet og er det nest høyeste fjellet i kommunen. Fjellet ligger øst i kommunen og fra toppen har man utsikt østover mot Sverige og vestover mot Helgelandskysten.

Områdene rundt fjellet er reinbeiteområder for samer. Fram til 1999 var Brurskanken reinbeitedistrikt et eget distrikt i Nordland reinbeiteområde, og flere samiske organisasjoner opp gjennom tidene har hatt navn etter distriktet. I dag er gamle Brurskanken reinbeitedistrikt en del av Jillenn-Njaarken sijte, etter å ha blitt sammenslått med det gamle distriktet Brønnøy/Kvitfjell.

Den første organisasjonen som fjellet ga navn til var Brurskanken samiske lag (1907), en av de tidligste sameforeningene i Norges historie. Det var ved stiftelsesmøtet for denne organisasjonen at den samiske organisasjonspionéren Elsa Laula, som var vokst opp i Sverige, for første gang opptrådte på norsk side av grensene. Hun gifta seg året etter med den lokale reindriftssamen Thomas Toven, og ekteparet tok det felles etternavnet Renberg. Elsa Laula Renberg ble etter dette boende på norsk side, deltok i Brurskankens reindrift, og hadde sin politiske hovedvirksomhet i Norge. Hun var sentral i stiftelsen av Brurskanken samiske kvinneforening fra 1910, verdens første samiske kvinneorganisasjon, som også arrangerte det første samemøtet i 1917. 

Fjellet har senere gitt navn til «Brurskanken Turlag» som er en lokalforening av Den Norske Turistforening, og firmaet Brurskanken Rein som selger reindriftsprodukter. 

## Referanser
Land Rover Freelander

**Land Rover Freelander** er en kompakt SUV fra britiske Land Rover, lansert i 1998. Den finnes med fem dører og med bensin- og dieselmotor.

Denne modellen er Land Rover sin første med tverrstilt motor, selvbærende karosseri og uavhengig hjuloppheng. Kraften overføres til hjulene via en viskøs kobling. Modellen har permanent firehjulstrekk, men ikke fordelingskasse med lavserie som alle andre Land Rovere.

Freelander har solgt kjempegodt i Europa, men ikke så kjempebra i USA.

## Historie
### Freelander 1
I 1992 startet Freelander-prosjektet. Det het til å begynne med CB40 internt hos Land Rover. Navnet «Highlander» ble også nevnt før den offisielle lanseringen. De første prototypene rullet rundt sent i 1994. 

I 2000 ble to kraftigere motorer lansert, en firesylindret «common rail» dieselmotor på 2 liter kalt Td4 og en 2,5 liter V6 bensinmotor. Samtidig ble det mulig å få levert bilen med en fem-trinns automatisk girkasse. Land Rover lanserte Freelander på USA-markedet samme året.

Bilen fikk en ansiktsløfting i 2003, spesielt i interiøret. Setene ble gjort om noe, og andre typer plast ble valgt til paneler. Bilen fikk også en front som minnet om de andre Land Rover-modellene Discovery og Range Rover. Samtidig ble utstyrsnivåene navngitt S, SE, HSE og Sport. Sport hadde blant annet 18" felger og 30 mm senking.

## Freelander 2
For modellåret 2007 kom en ny modell, kalt Freelander 2 i alle markeder bortsett fra USA, hvor den ble hetende LR2. Den nye modellen leveres med to motoralternativer: En 3,2 liters bensinmotor (R6) og en 2,2 liters firesylindret turbodiesel. Firehjulsdriften besørges av 3. generasjons haldexkobling.

## Motorsport
Freelander ble brukt som deltagerbil i 1998-utgaven av Camel Trophy i Ildlandet. Ford brukte bilen i V6-utgave som rekognoseringsbil for deres WRC-lag i 2004-sesongen.

## Konkurrenter
Freelanders nærmeste konkurrenter er Toyota RAV4, Honda CR-V, Suzuki Grand Vitara og til en viss grad Subaru Forester.

## Eksterne lenker
* 
* Importørens side om Freelander
* Forbruker.no sin bruktbiltest av Freelander
* Bilnorge.no sin test av 2004-modellen
* Norsk Land-Rover Klubb
Golkar

**Golkarpartiet** (*Partai Golongan Karya*, Partiet av funksjonelle grupper - ordet *golkar* betyr både «forening» eller «funksjon» og, i overført betydning, «gul») er et politisk parti i Indonesia som ble etablert i 1964. Fram til 1999 var dette partiet til tidligere diktator, president Suharto, som ble tvunget til å gå av i 1998, etter store demonstrasjoner for demokrati. Partiet har valgt seg gulfargen som identitetsmarkør, og tilhengerne sees ofte i blant annet gule jakker og med gule symboler.

Mange tidligere og sittende medlemmer av Golkarpartiet har i 2020 og 2021 blitt anklaget og etterforsket for blant annet korrupsjon og folkemord. 

Partiet ledes pr. mars 2005 av Jusuf Kalla, og fikk etter valget i 2004 128 av de 550 plassene i deres *House of Representatives*. 

## Referanser


## Eksterne lenker
* 
*
Daniel Braaten

**Daniel Omoya Braaten** (født 25. mai 1982) er en norsk tidligere fotballspiller. Braaten spilte 52 landskamper og scoret 4 mål i sine 10 år på landslaget.

## Karriere
Daniel Omoya Braaten spilte for  fra han var seks år gammel. Han ble norsk mester med Skeid junior i 1999. Braaten gikk på idrettsfag ved Bjerke videregående skole fra 1998 til 2001, og fikk oppfølging av fotballtreneren Kjell Sverre Hansen Wold både som lærer og trener. Braaten debuterte i 1. divisjon for Skeid i 2000. Han ble tidlig kjent for sitt rykk og gjennombruddskraft, og fikk plass på U18-landslaget. Braaten utdannet seg til massør i løpet av denne tiden.

I 2003 ble Braaten kjent da han egenhendig tok ballen fra egen banehalvdel, rundet s kaptein Kjetil Rekdal og skåret 3-1-målet i kvartfinalen i NM. Daniel Fredheim Holm og Braaten var på prøvespill hos den franske toppklubben Lens uten at det ga kontrakt.  hadde vært interessert i Braaten en tid. De hadde ham på prøvespill første gang i 2002, og la inn et bud til Skeid på 1,5 millioner i 2003. Skeid hadde Braaten på kontrakt og de hadde flere interessenter. De priset Braaten til seks millioner kroner. Rosenborg valgte å vente til kontraktstiden nærmet seg slutten, og i juli 2004, få måneder før kontrakten gikk ut, ble han kjøpt av Rosenborg for 2,5 millioner kroner.

### 2007
I februar 2007 ga Braaten beskjed til Rosenborg om at han ikke ville skrive en ny kontrakt med klubben. Grunnen var at han ønsker å bli Bosmannspiller for å øke egne muligheter til å spille for en klubb i utlandet. Braaten ble knyttet til Vålerenga i overgangsrykter, og VG mente at overgangen kunne skje allerede sommeren 2007. Den franske klubben RC Lens var til stede på landskampen mellom Norge og Ungarn, 6. juni, og NRK meldte at det var Braaten de tittet på. 31. juli 2007 ble det meldt at Braaten gikk til den engelske klubben Bolton, for rundt fem millioner kroner.

### 2008
Etter en vanskelig sesong i England med svært lite spilletid ble Braaten klar for Toulouse F.C. etter å ha signert en treårskontrakt den 25. juni,2008.

11. februar 2009 fikk Daniel Braaten igjen tillit hos landslaget og spilte en svært god kamp mot Tyskland, en kamp Norge vant 1–0.

### 2015
Etter lengre tids prøvespill og treningsopphold med Vålerenga, signerte Braaten for Oslo-klubben i februar 2015.

### 2016
21. februar signerte Braaten for Sportsklubben Brann etter å ha vært med klubben på treningsopphold i USA.

### Landslag
Braaten fikk også spille på U21-landslaget før han i januar 2004 debuterte på  mot . Året etter scoret han sitt første landslagsmål i en privatlandskamp mot , før han spilte VM-kvalifiseringskamp mot  3. september 2005.

## Karriereoversikt

## Se også
* Liste over kjente elever ved Bjerke videregående skole

## Referanser


## Eksterne lenker
* 
*
Marianøkleblom

**Marianøkleblom** (*Primula veris*), også kalt **marianøkkelblom**, **marinøkleblom**, **Maria nøklebånd**, **dvergnykkel**, **teblom**, **himmelsnykkel** og annet på norsk, er en plante i nøkleblomfamilien. Det er en av plantene som blomstrer aller tidligst om våren, i Norge er den forholdsvis vanlig nord til Trøndelag.  Den finnes også i indre strøk helt opp til nord i Nordland. I Midt- og Nord-Norge har den blitt mindre vanlig enn hagenøkleblom *(Primula elatior)* 

## Utseende
Den er 10-30 cm høy, og kjennetegnes av at blomsterstilken er bladløs, alle bladene sitter på egne stilker i en klynge som er lavere enn blomsterstilkene. Blomstene er sterkt gule med orange-røde støvbærere.

Planten kan lett forveksles med hagenøkleblom (*Primula elatior*), men denne har grønne årer i begeret og blekere gulfarge. Den modne kapselen til marianøkleblom er kortere enn begeret, og bladene smalner brått til bladstilken. Blomstene til hagenøkleblom er som regel større, men det er ikke konsekvent. Heller ikke er høyden et godt skille siden den varierer, men marianøkleblom er som oftest høyest .
Et godt skille er at hagenøkleblom har krøllete hår, mens marianøkleblom har rette hår (ses med lupe)

Marianøkleblom er en gammel legeplante.


File:Primula spp Sturm62.jpg|Fra *Deutschlands Flora in Abbildungen* (1796)
File:Primula officinalis — Flora Batava — Volume v17.jpg|Fra *Afbeelding en Beschrijving van Nederlandsche Gewassen* (1877)
File:Illustration Primula veris0.jpg|Fra *Flora von Deutschland, Österreich und der Schweiz* (1885)
File:211 Primula officinalis Jaqc.jpg|Fra *Atlas des plantes de France* (1891) 
File:Lehrbuch der Botanik (Taf. 20) (8071707107).jpg|Fra *Lehrbuch der Botanik* (1911)
File:Billeder af nordens flora (Plate 136) (6028817077).jpg|Fra *Billeder af nordens flora, ved A. Mentz og C.H. Ostenfeld* (1917–1927)


## Referanser


## Kilder

* Johannes Lid: Norsk Flora,  Det Norske Samlaget, 2005
* Artsnavnebasen, http://www2.artsdatabanken.no/artsnavn/Contentpages/Hjem.aspx 
* John Richards: Primula, B. T. Batesford Ltd, 1993

## Eksterne lenker
*  
*
Australian Broadcasting Corporation

**Australian Broadcasting Corporation** **(ABC)** (norsk oversettelse: *Australias kringkastingsselskap*) er Australias rikskringkaster. Selskapet er statsfinansiert og har fjernsyns-, radio- og internett-tjenester på både nasjonalt og regionalt nivå. 

ABC begynte radiokringkasting i 1932 som en sammenslutning av tolv radiostasjoner under navnet *Australian Broadcasting Commission.* Selskapet endret navn til Australian Broadcasting Corporation i 1983.

## Referanser


## Eksterne lenker
*
Arnold Eidslott

**Arnold Olav Eidslott** (født 10. juni 1926 i Ålesund, død 19. april 2018 i Ålesund) var en norsk lyriker. Han arbeidet som telemontør gjennom hele sitt yrkesaktive liv. Fra 1986 mottok han Statens æresstipend.

Eidslotts kristne religion stod sentralt i hans lyrikk, og han ble regnet som en fornyer av norsk religiøs litteratur. Han var medlem av Det Norske Akademi for Språk og Litteratur.

Johan Kvandals korkomposisjon *Underet* i tre satser, bygger på Eidslotts dikt av samme navn. Satsene har overskriftene «Krusifikset blør», «Josef av Arimateas klage» og «Den tomme grav».

Eidslott var svigerfar til biskop Solveig Fiske.

## Forfatterskap

* *Vinden taler til den døve* &ndash; dikt (1953) 
* *Vann og støv* &ndash; dikt (1956) 
* *Kronen av røk* &ndash; dikt (1959)
* *Av dynd og Amazonas* &ndash; dikt (1963) 
* *Manes* &ndash; dikt (1965) 
* *Memento* &ndash; dikt (1967) 
* *Elegisk om sirkus* &ndash; dikt (1970) 
* *Ved midnatt da havet sank* &ndash; dikt (1971) 
* *Rekviem for Lasarus* &ndash; dikt (1973) 
* *Veien til Astapovo* &ndash; dikt (1976) 
* *Det forlatte øyeblikk* &ndash; dikt (1978) 
* *Den tause ambassadør* &ndash; dikt (1980) 
* *Flukten til katakombene* &ndash; dikt (1982) 
* *Adam imago Dei* &ndash; dikt (1984) 
* *Dikt i utvalg* &ndash; (1986)
* *Advarsel i kode* &ndash; dikt (1987) 
* *De navnløses kor* &ndash; dikt (1989) 
* *Under San Marcos murer* &ndash; dikt (1991) 
* *Lyset over den dømte* &ndash; dikt (1993) 
* *Pax Christi* &ndash; dikt (1995) 
* *Passchendaeles ruiner* &ndash; dikt (1998) 
* *Nettene under Kapp Horn* &ndash; dikt (2000) 
* *Davids nøkkel* &ndash; dikt (2001)
* *Arameisk i Roma* &ndash; dikt (2002)
* *Koret over Forum Romanum* &ndash; dikt (2004)
* *Lyset fra Bach* &ndash; dikt (2006)
* *Vinden blåser dit den vil* &ndash; dikt (2008)
* *Postludium* - dikt (2012)

## Priser
* Gyldendals legat 1963
* Det Norske Akademis Pris 1983
* Aschehougprisen 1983
* Doblougprisen 1992

## Litteratur
* Jan Inge Sørbø (1996): *Høstet på himlens skråninger. Sju essay om Arnold Eidslott*. Gyldendal.
* Asbjørn Aarnes og Helge Nordahl (red.) (2000): *Hellig hav: om Arnold Eidslotts diktning*. Oslo: Verbum.

## Referanser


## Eksterne lenker
* NRK: Lydfiler med Arnold Eidslott
* Arnold Eidslott i NRK Forfatter
Monte Carlo

**Monte Carlo** er en bydel (*quartier*) i Monaco, kjent for sine kasinoer, strender og glamour. Store deler av Formel 1s Monaco Grand Prix går i Monte Carlo.

Bydelen utgjøres av det geografiske området som byen (kommunen) Monte Carlo utgjorde i sin tid, og har rundt 3500 innbyggere.
Monte Carlo brukes også om et videre område som inkluderer området rundt det opprinnelige Monte Carlo i tillegg til selve Monte Carlo, og dette området har rundt 15 000 innbyggere.

## Eksterne lenker
* Monte Carlo
Brave New World

**Brave New World** kan vise til:

* *Brave new world* &ndash; originaltittelen på romanen *[[Vidunderlige nye verden]]* av Aldous Huxley 
* *[[Brave New World (album)|Brave New World]]* &ndash; et musikkalbum av Iron Maiden
* «Brave New World» &ndash; en sang av Iron Maiden
Naurus landslag i fotball

**Naurus landslag i fotball** er et fotballandslag fra republikken Nauru. Det er imidlertid ikke medlem av OFC eller FIFA, så det deltar ikke i offisielle konkurranser som fotball-VM.

Landslaget er den viktigste delen av organisasjonen *Nauru Amateur Soccer Association* (*NASA*). Den ble stiftet i 1973. Det er ikke noe fotballstadion i Nauru, men det uferdige sportsstadionet i Meneng kan en dag bli en god arena for internasjonale fotballkamper.

Den 2. oktober 1994 spilte laget en vennskapskamp i Denigomodu mot Salomonøyenes landslag, en kamp som ble anerkjent av OFC. Nauru vant overraskende kampen 2&ndash;1, en av Naurus største sportsoverraskelser, spesielt siden Salomonøyene vant Den melanesiske cupen samme år. På grunn av denne kampen har det nauriske fotballandslaget vunnet 100&nbsp;% av sine kamper hittil.
Hanne Staff

**Hanne Cesilie Staff** (født 3. februar 1972) er en norsk tidligere orienteringsløper fra Nittedal. Staff ble verdensmester fire ganger før hun la opp etter VM i 2004. Hun er gift med Bjørnar Valstad, også han er verdensmester i orientering.

Hanne Staff hadde en suksessrik karriere. Hun vant 4 VM-gull mellom 1997 og 2004. Det første VM-gullet tok hun på langdistansen under VM på hjemmebane i Grimstad i 1997. I samme mesterskap var hun med å ta sølv for Norge på stafetten. Hun tok ytterligere tre gull og vant totalt 12 VM-medaljer (fire i hver valør) før hun la opp sin internasjonale satsing etter VM i Västerås i 2004.  Med sine 27 individuelle NM-gull er hun den mestvinnende gjennom alle tider i norgesmesterskapet i orientering. 

Staff vant verdenscupen i orientering sammenlagt i 1998 og i 2000. De samme sesongene gikk hun helt til topps i den prestisjetunge femdagerskonkurransen O-ringen som arrangeres i Sverige hvert år.

Hun er datter av Peer H. Staff og barnebarn av Per Staff, begge tidligere landslagsløpere.

## Meritter
**Verdensmesterskap**
* 2004 Västerås, Sverige
** Mellomdistanse: Gull
** Langdistanse: Sølv
** Stafett: Bronse

* 2003 Rapperswill, Sveits
** Kortdistanse: Sølv
** Stafett: Bronse
** Klassisk distanse: 7

* 2001 Tammerfors, Finland
** Kortdistanse: Gull
** Stafett: Bronse
** Klassisk distanse: 6
** Sprint: 7

* 1999 Inverness, Skottland
** Stafett: Gull
** Klassisk distanse: Sølv
** Kortdistanse: 22

* 1997 Grimstad, Norge
** Klassisk distanse: Gull
** Stafett: Sølv
** Kortdistanse: Bronse

* 1995 Detmold, Tyskland
** Stafett: 4
** Kortdistanse: 7
** Klassisk distanse: 14

**Europamesterskap**
* 2004 Roskilde, Danmark
** Mellomdistanse: Gull
** Stafett: Sølv
** Langdistanse: 6
** Sprint: 15

* 2002 Sümeg, Ungarn
** Stafett: Gull
** Klassisk distanse: Sølv
** Kortdistanse: 9
** Sprint: 9
 
* 2000 Truskavets, Ukraina
** Klassisk distanse: Gull
** Stafett: Gull
** Kortdistanse: 18

**Nordiske mesterskap**
* 4 gull
* 2 sølv
* 2 bronse

**Annet**
* 37 norgesmesterskap (27 individuelt og ti i stafett)
* Fire kongepokaler
* To sammenlagtseire (1998 og 2000) og tre tredjeplasser i verdenscupen i orientering
* To sammenlagtseire (1998 og 2002) i Park World Tour
* To gull i World Games

I 1998 mottok hun Porsgrunds Porselænsfabriks Ærespris.

## Se også
* Verdensmesterskapet i orientering - Mestvinnende utøvere
* Norgesmesterskapet i orientering

## Referanser


## Kilder
* Hanne Staff på World of O

## Eksterne lenker
* 
*
Mulligan

En **mulligan** er et slag som tas om igjen i golf, og kan regnes som en andre sjanse for å få en god start på spillet. Mulligan er strengt forbudt i spillets offisielle regler, men kan forekomme i sosialt golfspill.

Det er flere teorier om begrepets opprinnelse. United States Golf Association (USGA) siterer tre forskjellige historier som forklarer at ordet kommer fra navnet til en canadisk golfspiller, David Mulligan, som spilte på St. Lambert i Montréal i 1920-årene. Ifølge den ene versjonen slo David Mulligan et nytt slag etter å ha feilslått det første slaget. Mulligan kalte ekstraslaget et «korreksjonsslag», men vennene hans syntes det passet bedre å oppkalle skikken etter ham. En annen historie forteller at ekstraslaget ble gitt til Mulligan fordi han var nervøs og ustø etter en vanskelig kjøretur til banen. I den siste versjonen om David Mulligan fikk han et ekstraslag etter å ha forsovet seg og hastet til banen for å rekke utslagstiden.

En annen teori fester opprinnelsen til en annen mann ved navn Mulligan &ndash; John A. «Buddy» Mulligan, en garderobebetjent på Essex Falls i New Jersey. I 1930-årene var han kjent for å gi seg selv ekstraslag.

Ifølge USGA ble begrepet utbredt i 1940-årene.
Naurus sambandssystem

**Naurus sambandssystem** består av en statseid radiokanal og samt en privat- og en statseid TV-kanal, som finnes på Nauru. Den av statseide TV-kanalen sender for det meste stoff fra CNN, mens den privateide er en sportskanal. Øyas internettservice kommer fra CenpacNet. Nauru hadde ca. 1900 hovedtelefonlinjer i bruk og ca. 6800 registrerte mobiltelefonabonnenter i 2009. Det nasjonale toppnivådomene er .nr og landet hadde 8162 internettabonnenter i 2012. Internettleverandøren i landet er CenpacNet.

## Referanser
Mother Love Bone

**Mother Love Bone** var et amerikansk band som eksisterte fra 1988 til 1990. Bandet regnes ofte som forløperen til Pearl Jam.

Mother Love Bone ble dannet i 1988 etter at Green River ble oppløst. Bandet besto de tre tidligere Green River-medlemmene Jeff Ament, Stone Gossard og Bruce Fairweather, samt vokalist Andy Wood, som tidligere hadde vært medlem av bandet Malfunkshun, og trommeslager Greg Gilmore. Bandets musikk var mer melodisk og mer preget av tradisjonell rock enn Green River. Dessuten tok den eksentriske Wood med seg elementer av glamrock til bandet.

Mother Love Bone rakk å gi ut én EP og ett album i løpet av sin historie. EP-en *Shine* hadde relativt bra salgstall å vise til, og man ventet derfor at bandets første album *Apple* kunne bli deres store gjennombrudd. Slik gikk det ikke. Wood, som hadde narkotikaproblemer, tok en overdose 16. mars 1990 og døde tre dager senere &ndash; bare noen uker før utgivelsen av *Apple*. Kort tid etter ble bandet oppløst. Bandets siste utgivelse *Stardog Champion* var en samleplate som besto av låtene fra de to tidligere platene. 

Etter Woods død spilte Ament og Gossard inn et minnealbum dedisert til Wood sammen med Chris Cornell og Matt Cameron fra Soundgarden i et prosjekt som fikk navnet Temple of the Dog. Deretter var Ament og Gossard med på å starte opp et nytt band som fikk navnet Pearl Jam, noe som ble et av de største og mest populære rockebandene i verden på 1990-tallet.

## Medlemmer
*Andy Wood (vokal, piano)
*Stone Gossard (gitar)
*Bruce Fairweather (rytmegitar)
*Jeff Ament (bass)
*Greg Gilmore (trommer)

## Diskografi
**[[Shine]]* (1989) 
**[[Apple (album)|Apple]]* (1990) 
**[[Stardog Champion]]* (1992) 

## Kilder
*Omtale hos discogs.com

## Eksterne lenker
* 
*